הנוהל עבור מדינות החברות בנוגע להמלצות ולאמנות בין-לאומיות האמורות בתנאים שבסעיף IV, פסקה 4, של החוקה
I. הנוהל הנוכחי

סעיף 1    נוהל זה חל על הכנה, על בדיקה ועל אימוץ – בידי הוועידה הכללית – של
1. אמנות בין-לאומיות לאשרור בידי המדינות החברות;
2. המלצות, שהוועידה הכללית מנסחת בהן עקרונות ונורמות להסדרה בין-לאומית של כל בעיה באשר היא ומזמינה את המדינות החברות לנקוט כל פעולת-חקיקה, או כל אמצעי שיידרש ואשר יעלה בקנה אחד עם הלכות החוקה של כל מדינה ועם טבע הבעיה שבנדון, וזאת כדי ליישם את העקרונות ואת הנורמות הנ"ל כל מדינה בשטחה.
II. הכללת הצעות להסדרת כל שאלה על בסיס בין-לאומי בסדר-יום של הוועידה הכללית
סעיף 2 הוועידה הכללית לא תקבל כל החלטה על נחיצותה ועל מהותה של כל הצעה להסדרת שאלה מסוימת על בסיס בין-לאומי באימוץ אמנה בין-לאומית, או המלצה, אלא אם הוגשה ההצעה באופן מיוחד על סדר היום הזמני של הוועידה בהתאם לכללי-הנוהל הנוכחיים.

סעיף 3 הצעות חדשות להסדרת כל שאלה על בסיס בין-לאומי באימוץ אמנה בין-לאומית, או המלצה למדינות חברות, בידי הוועידה הכללית לא תיכלל בסדר-היום הזמני של הוועידה אלא אם
1. היא מלווה בבדיקה מקדימה של ההיבטים הטכניים והמשפטיים של הבעיה שבנדון;

2. היא נבחנה ראשית על-ידי הוועד המנהל , לפחות תשעים יום קודם למושב הפתיחה של הוועידה.
אומצו בידי הוועידה הכללית במושבה ה-5 ותוקנו במושביה ה-7, ה-17 וה-25

סעיף 4 

1. הוועד המנהל רשאי למסור לוועידה הכללית כל הערה והשגה כראות עיניו על ההצעות, האמורות בסעיף 3.

2. הוועד רשאי להחליט להורות למזכירות, או למומחה אחד, או יותר, או לוועדת-מומחים, לבצע בדיקה  יסודית על העניינים, הנדונים בהצעות הנ"ל  ולהכין דו"ח לוועידה הכללית.
סעיף 5  כאשר הצעה, האמורה בסעיף 3, מופיעה על סדר-היום הזמני של הוועידה הכללית, ימסור המנהל הכללי למדינות החברות –קודם למושב הפתיחה של הוועידה - לפחות שבעים יום עותק של הבדיקה המקדימה, המלווה את ההצעה, יחד עם ההערות, ההשגות וההחלטות של הוועד המנהל בנדון.

III. נוהל לדיון ראשון בוועידה הכללית

סעיף 6  הוועידה היא שתחליט אם השאלה, הנדונה בהצעה, תוסדר ברמה בין-לאומית ואם כן – היא שתקבע באיזו מידה ניתנת השאלה להסדר ואם השיטה, שתאומץ, תהא אמנה בין-לאומית, או לחילופין, המלצה למדינות חברות.
סעיף 7  

1. הוועידה הכללית רשאית, עם זאת, להחליט לדחות למושב עתידי את ההחלטות האמורות בסעיף 6.
2. היא רשאית, במקרה זה, להורות למנהל הכללי להגיש למושב עתידי דו"ח על נחיצות הסדרת השאלה, הנדונה בהצעה, על בסיס בין-לאומי; על השיטה שיש לאמץ לשם זאת, ועל מידת האפשרות להסדיר את השאלה.
3. הדו"ח של המנהל הכללי יימסר למדינות החברות מאה ימים, לפחות, קודם למושב הפתיחה של הוועידה הכללית.
סעיף 8  הוועידה הכללית תקבל את ההחלטות, האמורות בסעיפים 6 ו-7, ברוב רגיל.

סעיף 9  הוועידה הכללית לא תצביע על אימוץ טיוטה לאמנה, או להמלצה, קודם למושב הרגיל, שיבוא אחרי זה, שקיבל את ההחלטות האמורות בסעיפים 6 ו-7.
IV. הכנת טיוטות ע"י הוועידה הכללית לשיקול-דעת ולאימוץ 
סעיף 10

1. אם קיבלה הוועידה הכללית החלטות כאמור בסעיף 6, היא תורה למנהל הכללי להכין דו"ח מקדים, המתאר את מצב-העניינים בנוגע לבעיה הטעונה הסדר ולטווח-האפשרויות של פעולת ההסדר המוצעת. הדו"ח המקדים עשוי להיות מלווה בטיוטה הראשונה של אמנה, או של המלצה, לפי העניין. מדינות חברות תתבקשנה להעיר, להשיג, ולחוות דעה על הדו"ח.
2. הדו"ח המקדים של המנהל הכללי יגיע למדינות החברות ארבעה עשר חודשים, לפחות, קודם למושב הפתיחה של הוועידה הכללית. מדינות חברות יגישו את הערותיהן ואת חוות-דעתן על הדו"ח המקדים כך שהן תגענה לידי המנהל הכללי עשרה חודשים, לפחות, קודם לפתיחת המושב, האמור בפסקה א' לעיל.
3. על יסוד ההערות וחוות-הדעת, שנמסרו, יכין המנהל הכללי דו"ח סופי, שיכיל טקסט אחד, או יותר, של טיוטה, ואשר יימסר למדינות החברות שבעה חודשים, לפחות, קודם למושב הפתיחה של הוועידה הכללית.
4. הדו"ח הסופי של המנהל הכללי יימסר במישרין לוועידה הכללית עצמה, או – אם החליטה הוועידה כך – לוועדה מיוחדת, שתתכנס ארבעה חודשים, לפחות, קודם למושב-הפתיחה של הוועידה הכללית ושתהיה מורכבת ממומחים לענייני טכניקה ומשפט, שימונו בידי המדינות החברות.
5. במקרה השני, הוועדה המיוחדת תגיש טיוטה, שהיא אישרה, לידי המדינות החברות, במטרה לדון בה בוועידה הכללית. הטיוטה תוגש שבעים יום, לפחות, קודם למושב-הפתיחה של הוועידה הכללית.
V.  דיון בטיוטות ואימוצן בידי הוועידה הכללית

סעיף 11  הוועידה הכללית תשקול הטיוטות, שהוגשו לה, ותדון בהן ובכל תיקון העשוי להיות מוצע.

סעיף 12

1. רוב של שני שלישים דרוש לאימוץ אמנה.
2. רוב רגיל יספיק לאימוץ המלצה.
סעיף 13  אם, בהצבעה הסופית, טיוטה של אמנה אינה זוכה ברוב של שני שלישים כאמור בפסקה הראשונה של סעיף 12, אלא ברוב רגיל בלבד, רשאית הוועידה להחליט כי הטיוטה תוסב לכדי טיוטה של המלצה, שתוגש לאישורה לפני תום המושב, או במושב הבא.
סעיף 14  שני עותקים של כל אמנה, או של כל המלצה, שאומצה בידי הוועידה הכללית, יאומתו בחתימות-ידם של נשיא הוועידה הכללית והמנהל הכללי.

סעיף 15   עותק מאושר של כל אמנה, או של כל המלצה, שאומצה בידי הוועידה הכללית, ישוגרו בהקדם האפשרי למדינות החברות כדי שהללו תגשנה את האמנה, או את ההמלצה, לרשויות הלאומיות המוסמכות בהן, בהתאם לסעיף IV, פסקה 4, של החוקה.
VI.  נוהל הגשה ובדיקה של דו"חות המדינות החברות באשר לפעולות, שנקטו ליישום אמנות והמלצות, שאומצו בידי הוועידה הכללית

סעיף 16

1. כאשר מעבירים עפ"י סעיף 15 לעיל עותק מאושר של כל אמנה או המלצה לכל המדינות החברות המנכ"ל יזכיר להן באופן פורמלי את חובתן להגיש ההמלצה או האמנה לגופים השלטוניים בהתאם לסעיף (IV, 10 ד') של החוקה תוך התייחסות להבדלים באופי החוקי של אמנות וההמלצות.
2. המדינות החברות יעמידו את הטקסט של ההמלצות והאמנות לרשות כל הגופים ורשויות ובעלי העניין בהן.
סעיף 17    
1. המדינות החברות תגשנה במועדים שייקבעו ע"י הוועידה הכללית דו"חות מיוחדים על הפעולות, שנקטו לביצוע הלכה למעשה של אמנות, או של המלצות, שאומצו בידי הוועידה הכללית.
2. הוועידה הכללית יכולה להזמין סיוע של המזכירות למדינות חברות בתהליך יישום האמנות או ההמלצות בהכנת דו"חות ומעקב אחריהן.
סעיף 18   
1. הוועידה הכללית תאציל לוועד המנהל את סמכויות ההערכה והבדיקה של הדו"חות של המדינות החברות על יישום האמנות וההמלצות שהוגשו על ידן.
2. הוועד המנהל יעביר לוועידה הכללית אם כך יוחלט ע"י הוועידה הכללית, ניתוח תמציתי של ההערכות ביחד עם התרשמויות והערות של המנכ"ל. הם יבחנו ע"י הגופים הרלוונטיים לפני הדיון במליאה.
3. המנכ"ל יידע באפן שוטף את הוועידה הכללית והוועד המנהל על יישום המסקנות וההחלטות שאומצו ע"י הוועידה הכללית הקשורות לדווח על המלצות ואמנות.

VII דחייה או שינוי
סעיף 19 לוועידה הכללית אם יש נסיבות מיוחדות המצדיקות, יש אפשרות לדחות יישום סעיף זה או אחר בנוהל זה. אך היא אינה יכולה לאפשר זאת לגבי סעיפים 8 ו-12 בנוהל זה.
סעיף 20  בנסיבות מיוחדות רשאית הוועידה הכללית להחליט ברוב של שני שלישים להשעות החלת סעיף אחד, או יותר, בכללי-הנוהל הנוכחיים על כל מקרה מסוים. בכל מקרה אין הוועידה הכללית רשאית להשעות את החלת הסעיפים 8 ו-12.
� ראה 5C/החלטות, עמ' 133–134 ו-137–139; 7C/החלטות, עמ' 109; 17C/החלטות, עמ' 114; 25C/החלטות, עמ' 194.

